ดาวโจนส์,น้ำมันปิดลบ/ทองพุ่ง
หุ้นดาวโจนส์ปิดลบ 74.73 จุด ด้านราคาน้ำมันลดลง 70 เซนต์ ขณะที่ทองคำพุ่ง 22.2 ดอลลาร์ ผิดหวังตัวเลขจ้างงาน 
4 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,369.09 จุด ลดลง 74.73 จุด หรือ -0.21% และดัชนี เอสแอนด์พี 500 ปิดที่ 4,535.43 จุด ลดลง 1.52 จุด หรือ -0.03% ส่วนดัชนี แนสแดค ปิดที่ 15,363.52 จุด เพิ่มขึ้น 32.34 จุด หรือ +0.21%ดัชนีดาวโจนส์ตลาดหุ้นนิวยอร์กปิดลบเมื่อวันที่ 3 ก.ย. เนื่องจากนักลงทุนผิดหวังกับการเปิดเผยตัวเลขจ้างงานของสหรัฐที่ต่ำกว่าคาด ซึ่งทำให้เกิดความไม่แน่ใจเกี่ยวกับการฟื้นตัวของเศรษฐกิจจากผลกระทบของโรคโควิด-19 ท่ามกลางการแพร่ระบาดอย่างรวดเร็วของไวรัสสายพันธุ์เดลตากระทรวงแรงงานสหรัฐรายงานในวันศุกร์ว่า ตัวเลขการจ้างงานนอกภาคเกษตรเพิ่มขึ้นเพียง 235,000 ตำแหน่งในเดือนส.ค. ซึ่งต่ำกว่าที่นักวิเคราะห์คาดการณ์ไว้ที่ระดับ 720,000 ตำแหน่ง หลังจากพุ่งขึ้น 1,053,000 ตำแหน่งในเดือนก.ค.สัญญาน้ำมันดิบเวสต์เท็กซัส (WTI) ตลาดนิวยอร์ก งวดส่งมอบเดือนต.ค. ลดลง 70 เซนต์ หรือ 1% ปิดที่ 69.29 ดอลลาร์/บาร์เรล แต่ปรับตัวขึ้น 0.8% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนพ.ย. ลดลง 42 เซนต์ หรือ 0.6% ปิดที่ 72.61 ดอลลาร์/บาร์เรล แต่ปรับตัวขึ้น 1.3% ในรอบสัปดาห์นี้ราคาทองคำโคเม็กซ์งวดส่งมอบเดือนธ.ค. พุ่งขึ้น 22.2 ดอลลาร์ หรือ 1.23% ปิดที่ 1,833.7 ดอลลาร์/ออนซ์ และปรับตัวขึ้นราว 0.8% ในรอบสัปดาห์นี้